OzLabs/hebrew-wiki-articles huggingface dataset:
А-235

מערכת ההגנה מפני טילים טריטוריאליים שכבתית A-235 ("נודול")<ref>[https://lenta.ru/news/2018/02/01/asat/ США рассекретили российское космическое оружие]</ref> היא מערכת הגנה מפני טילים רב ערוצית,<ref name="Тихонов-1">Тихонов С. Г. Оборонные предприятия СССР и России : в 2-х томах. — М.: ТОМ, 2010. — Т.1 — С.28-29 — 608 с. — Тираж 1 тыс. экз. — .</ref> שפותחה מאז 1978 על ידי צוות בראשות אנאטולי בסיסטוב ובוריס וינוגרדוב בחברת וימפל.<ref name="Корнев-1">Корнев Д. [http://militaryrussia.ru/blog/topic-354.html Система А-235 / РТЦ-181М / ОКР Самолет-М] // Militaryrussia.ru : Отечественная военная техника (после 1945 г.) — Томск, 20 декабря 2011 / Проверено: 20 июня 2016</ref> בשנות ה-90 הופסקו זמנית עבודות הפיתוח בפרויקט.<ref>[https://lenta.ru/articles/2018/04/23/spacethreat/ Русский могильщик]</ref>

מאז 2011 הופיעו פרסומים בעיתונות על צעדים נוספים ליישום הפרויקט בבסיס הייצור של הלשכת הפיתוח של קונצרן אלמז-אנטיי. בצורה משופרת, הפרויקט כבר מיושם כמערכת טילים רב-תכליתית ומערכת הגנה מאיומים בחלל, שיכולות הלחימה שלה מאפשרות לה להילחם לא רק נגד יעדים אוויריים בליסטיים<ref>[https://lenta.ru/news/2018/04/04/nudol/ США зафиксировали испытание Россией противоспутникового оружия]</ref> אלא גם עם חלליות וכלי טיס לא מאוישים.<ref name="Мардасов">Мардасов А. [http://svpressa.ru/war21/article/149632/ А-235 «Нудоль»: убийца американских МБР и спутников] // Свободная пресса, 30 мая 2016 / Проверено: 23 июня 2016</ref>

באוקטובר 2020 המערכת נוסתה בהצלחה, לקראת הכנסתה לשירות הכוחות המזוינים של רוסיה בתוך שנה. ב-21 בנובמבר 2021 המערכת השמידה לוויין קוסמוס 1408.

==קישורים חיצוניים==

==הערות שוליים==

קטגוריה:הגנה נגד טילים
קטגוריה:אמצעי לחימה רוסיים
קטגוריה:טילי קרקע-אוויר רוסיים וסובייטיים
קלתאה

קלתאה (שם מדעי: Calathea), הידוע גם בשם גאופרשיה (Goeppertia), הוא סוג צמחים השייך למשפחת המרנטיים. ישנם עשרות סוגי זנים במשפחה זו. מוצאו מאמריקה הטרופית. בזכות עלי הצמח המעוטרים והססגוניים, הוא משמש כצמח נוי לפנים הבית. הקלתאות מכונות גם "צמחי תפילה", בעקבות התנהגות העלים אשר נפתחים ונסגרים במהלך היום.

רוב הקלתאות המצויות בישראל כיום מיובאות ממגדלי צמחי בית בהולנד, וחלקן הקטן גדל בארץ.

== תיאור ==
עלי הקלתאה מתאפיינים בעיטורים בדוגמת פסים ועיגולים, בהתאם לזן. במהלך הלילה, העלים מתקפלים מעלה ובבוקר נפרשים בחיפוש אחר השמש. תופעה זו מתאפשרת הודות למפרק קטן שיש לצמח בין הגבעול לעלה.

העלים החדשים בוקעים מגולגלים ממקור הגבעולים ונפרשים בהדרגה. הצמח ירוק עד, ולא מאבד את עליו פרט לתהליך טבעי של התחדשות הדרגתית.

== תנאי גידול ==
הקלתאה דורשת תנאי גידול ייחודיים, אשר מדמים את התנאים הקיימים בסביבה הטבעית שלה ביערות הגשם.

=== אור ===
כמו האור המתקבל על רצפת יערות הגשם המוצלות באמצעות צמרות העצים, קלתאות משגשגות באור בינוני. אור שמש ישיר עלול לפגוע בעלי הצמח העדינים ולהוביל לקצוות שרופים או כוויות במרכז העלים.

=== לחות ===
צמחים אלו דורשים לחות גבוהה על מנת לחקות את סביבת הגידול הטבעית שלהם. לכן, בשונה מצמחי בית אחרים, יש להקפיד על השקיה תכופה. בנוסף, מומלץ לשמור את רמת הלחות בפנים הבית גבוהה, ובכך ליצור סביבה לחה עבור הצמח.

=== טמפרטורה ===
בדומה לצמחים טרופיים אחרים, שמירה על טמפרטורה מתאימה לצמח היא חשובה מאוד. קלתאות מעדיפות טמפרטורות חמימות, לא פחות מ-15°C כדי לשגשג ולצמוח.

=== מים ===
קלתאות רגישות למלחים ומינרלים המצויים לרוב במי ברז. השקיה במים רווים במלחים עלולה להוביל להשחמת העלים. המים המומלצים להשקיה מכונים גם "מים רכים". "מים רכים" כוללים מים מסוננים בפילטר, מי גשמים או מי מזגנים.

== ייחור ורבייה ==
ייחור הוא תהליך יצירת צאצאים של צמח באמצעות צמח אם. שיטת הייחור של קלתאות שונה מהשיטה הנפוצה של חיתוך מפרק של צמח.

שיטת הייחור של הקלתאות היא באמצעות פיצול שורשים. כדי לייחר בהצלחה קלתאה, צמח האם צריך להיות מבוסס ובריא. לאחר חלוקת השורשים בהצלחה, כל חלק חדש צריך להשתל בכלי משלו, מנוקז היטב.

== שימושים מקומיים ==
בחלקים מסוימים בברזיל, משתמשים עלי הקלתאה הגדולים לעיטוף דגים לצורך הובלה בין אזורים שונים במדינה. במקומות אחרים, העלים משמשים ככלי קיבול או הגשה, למשל להגשת מנות אורז כארוחת רחוב באזורים מסוימים בתאילנד.

== סוגים דומים ==
אף על פי שכלל הצמחים במשפחת המרנטיים ידועים בשם "קלתאה", ישנם שלושה סוגי צמחים אחרים אשר נקראים לרוב קלתאה.

מרנטה - בעלת עלים עגולים עם גידים בולטים שיוצרים צורות יפיפיות. בשונה מהאחרות, צומחת לצדדים ולא למעלה. קלה יחסית לגידול.
קטננטה אמביליס
קטננטה - בעלת עלים קטנים ועבים, אך בעלת ציורים וצבעים דומים לזני הקלתאה.

סטרומנטה - בעלת עלים מוארכים ומחודדים עם צבעים וגוונים אדמדמים וירוקים, בהתאם לזן. עמידה יחסית.

== קישורים חיצוניים ==

* 

קטגוריה:טקסונים שתוארו בידי גאורג פרידריך וילהלם מייר
קטגוריה:צמחים שתוארו ב-1818
קטגוריה:זנגבילאים
Selfish Love (שיר של די ג'יי סנייק וסלינה גומז)

Selfish Love (בעברית: אהבה אנוכית) הוא סינגל, שהוקלט על ידי המפיק מוזיקלי צרפתי די ג'יי סנייק ביחד עם הזמרת האמריקאית סלינה גומז.<ref name=":0"></ref> השיר יצא לאור ב-4 במרץ 2021, על ידי חברת התקליטים אינטרסקופ רקורדס, כסינגל שלישי מתוך המיני-אלבום, Revelación.<ref name=":0" />

זהו שיתוף הפעולה השני בין די ג'יי סנייק לגומז, הראשון היה "Taki Taki", בשנת 2018.<ref></ref>

==רקע והכרזה==
ב-24 בפברואר 2021, פרסם די ג'יי סנייק ברשתות המדיה החברתית שלו סרטון המציג הודעות עם סלינה גומז על קבלת 4X פלטינות מאיגוד תעשיית ההקלטות האמריקאי עבור הסינגל שלהם "Taki Taki", יחד עם קארדי בי ואוזונה.<ref></ref><ref></ref> לאחר מכן הוא הציג הודעה ששלח שוב לגומז הודעת קריאה; "אני חושב שהגיע הזמן שניתן להם עוד אחד", ואחריו העלה קליפ אודיו.<ref></ref> יום לאחר מכן, הכריזו די ג'יי סנייק וגומז על תאריך יציאתו וכותרתו של הסינגל למחרת.<ref></ref>

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של די ג'יי סנייק בשידור חי ב-4 במרץ 2021, בסמוך לצאתו של הסינגל עצמו.

== מיקומי שיא ==

=== מצעדים שנתיים ===

== נתוני מכירות ==
{| class="wikitable sortable"
!מדינה
!תואר
!עותקים
|-
!צרפת (SNEP)<ref></ref>
|זהב
|100,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|4 במרץ 2021
|הזרמת מוזיקה • הורדה דיגיטלית
|אינטרסקופ רקורדס
|<ref></ref>
|-
|}

== קישורים חיצוניים ==
* 

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי די ג'יי סנייק
קטגוריה:שירי סלינה גומז
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי סלינה גומז
קטגוריה:שירים על קנאה
קטגוריה:סינגלים בהוצאת אינטרסקופ רקורדס
אקיל מיטשל

אקיל אנתוני מיטשל (באנגלית: Akil Anthony Mitchell; נולד ב-26 ביוני 1992) הוא כדורסלן פנמי-אמריקאי, המשחק בעמדת הפאוור פורוורד בא.א.ק. אתונה ובנבחרת פנמה.

==קריירת מכללות==
מיטשל החל את דרכו באוניברסיטת וירג'יניה. בעונתו הראשונה במכללה היה אינו יציב ביכולתו ובדקותיו, אך בעקבות פציעתו של כוכב המכללה, מייק סקוט, הרבה לשחק בהמשך.

הוא וסקוט, יחד עם ג'ו האריס, הובילו את המכללה למאזן 10–22 והופעה ראשונה בטורניר אליפות המכללות בכדורסל. בעונתו השלישית במכללה, העמיד ממוצעים של 13.1 נקודות ו-8.9 ריבאונדים למשחק, מה שהוביל אותו להיבחר בתום העונה לחמישייה השלישית באזור. אף על פי שבעונתו האחרונה קיבל מיטשל יותר קרדיט, הסטטיסטיקה האישית שלו ירדה, אך וירג'יניה נהנו מאחת העונות הטובות ביותר שלהם מזה שנים, כשהיו במאזן 7–30. הם זכו באליפות האזור ויותר מאוחר הגיעו בשנית לטורניר אליפות המכללות. מיטשל נבחר לחמישיית ההגנה הראשונה של האזור ולחמישייה השנייה בליגה.

==קריירה מקצוענית==
בשנת 2014, לאחר שלא נבחר בדראפט ה-NBA, הצטרף מיטשל ליוסטון רוקטס במסגרת ליגת הקיץ של ה-NBA. ב-26 בספטמבר 2014 הוא חתם ברוקטס, אך ב-23 באוקטובר הוא שוחרר מהקבוצה. ב-2 בנובמבר 2014, חתם מיטשל בקבוצה הבת של הרוקטס, ריו גראנדה ואלי וייפרס, מליגת הפיתוח של ה-NBA. ב-49 משחקים בקבוצה, הוא העמיד סטטיסטיקה של 9.8 נקודות, 9.0 ריבאונדים, 1.6 אסיסטים ו-1.0 חטיפות למשחק.

ביולי 2015, שיחק מיטשל בברוקלין נטס במסגרת ליגת הקיץ. ב-13 באוגוסט 2015 הוא חתם לעונה בשארקס דאנטיב. ב-34 משחקים בקבוצה הוא העמיד סטטיסטיקה של 9.2 נקודות, 7.2 ריבאונדים ו-1.6 אסיסטים למשחק.

ביולי 2016, שיחק מיטשל בניו יורק ניקס במסגרת ליגת הקיץ. ב-30 באוגוסט 2016, הוא חתם לעונה בניו זילנד ברייקרס. ב-26 בינואר 2017, במהלך הפסד 81–94 של קבוצתו לקיירנס טייפאנס, קפץ מיטשל לריבאונד והיה נראה עיוות בפניו, כשבעצם גלגל העין השמאלי שלו יצא מהמקום. מיצ'ל נלקח לבית החולים שם הובחן שהפציעה אינה חמורה כפי שחששו והוא שוחרר בהמשך הלילה כשהוא יכול לראות. ב-7 בפברואר 2017, חזר לארצות הברית כדי לקבל ייעוץ רפואי לגבי עינו הפצועה. ב-25 משחקים בקבוצה, העמיד מיטשל ממוצעים של 9.5 נקודות, 7.2 ריבאונדים ו-2.1 אסיסטים למשחק.

ב-24 בפברואר 2017, עבר מיטשל ללונג איילנד נטס, קבוצת הבת של ברוקלין נטס מליגת הפיתוח של ה-NBA. בארבעה משחקים בלבד בקבוצה, הוא העמיד ממוצעים של 8.3 נקודות, 6.8 ריבאונדים ו-2.8 אסיסטים למשחק.

ב-24 בספטמבר 2017, חתם מיטשל בברוקלין נטס. זמן קצר לאחר מכן, ב-11 באוקטובר, השתחרר מהקבוצה.

ב-4 באוגוסט 2018, חתם מיטשל בבולזאק באסקט.

ב-30 ביולי 2019, חתם לשנתיים בפלקנסטרו טריאסטה מליגת העל האיטלקית.

בעקבות מגפת הקורונה, העונה באיטליה בוטלה, אך בישראל היא שוחזרה, וב-26 במאי 2020 חתם מיטשל עד תום העונה בהפועל גלבוע גליל מהליגה הישראלית. ב-16 באוגוסט 2020 חתם במכבי ראשון לציון.

===קריירה בינלאומית===
במאי 2016, מיטשל זומן לנבחרת פנמה במסגרת אליפות אמריקה המרכזית בכדורסל. בשישה משחקים בנבחרת, הוא העמיד ממוצעים של 5.0 נקודות, 5.5 ריבאונדים, 1.8 אסיסטים ו-1.0 חטיפות למשחק.

== קישורים חיצוניים ==

==הערות שוליים==

קטגוריה:כדורסלני אוניברסיטת וירג'יניה
קטגוריה:כדורסלני ריו גראנדה ואלי וייפרס
קטגוריה:כדורסלני ניו זילנד ברייקרס
קטגוריה:כדורסלני לונג איילנד נטס
קטגוריה:כדורסלני הפועל גלבוע גליל
קטגוריה:כדורסלני מכבי ראשון לציון
קטגוריה:כדורסלני פינאר קרשיאקה
קטגוריה:כדורסלנים אמריקאים
קטגוריה:כדורסלנים פנמים
קטגוריה:אמריקאים שנולדו ב-1992
קטגוריה:פנמים שנולדו ב-1992
מגורשים (יהדות מרוקו)

מגורשים (נקראים גם: קאסטיליאנוס) הוא כינוי ליהודים שחיו במרוקו ומוצא אבותיהם ממגורשי ספרד.

==היסטוריה==

עם גירוש ספרד (1492) וגירוש פורטוגל (1497) פקדו את מרוקו גלי של הגירה של מגורשים. מסע ההגירה היה רווי סבל עבור המגורשים, אך עד מהרה הם התיישבו בערי הנמל ופנים הארץ במרוקו. ההיסטוריונים חלוקים בדעתם מהו מספר מגורשי ספרד באופן כללי, וכמה מהם הגיעו לצפון אפריקה בפרט. האומדנים המקובלים לגבי מספר מגורשי ספרד שהגיעו לצפון אפריקה נעים בין 40,000-20,000 אנשים.

בעקבות הגעתם של מגורשי ספרד ופורטוגל למרוקו נוצרו בקרב האוכלוסייה היהודית שתי קהילות: קהילות התושבים - אלה אשר התגוררו במשך דורות במרוקו, וקהילות המגורשים - שהורכבו מהמהגרים החדשים מחצי האי האיברי. התושבים דיברו בערבית וחלק דומיננטי מהמגורשים דיבר בשפת החכיתיה. היו הבדלים בין שתי הקהילות גם במנהגים הדתיים: בנוסח התפילה - המגורשים התפללו בנוסח הספרדים והתושבים בנוסח צפון אפריקה. בדיני כשרות הבשר התגלע ביניהן פולמוס הנפיחה. גם בדיני אישות היו חילוקי דעות. מפעם לפעם פרצו מחלוקות בין התושבים למגורשים, ולעיתים אף עימותים פיזיים, אך בהמשך היטשטשו גבולות חלוקה זו והקבוצות השתלבו האחת עם השנייה. למעט אזורים מסוימים ששמרו על השימוש בחכיתיה, כגון תטואן, טנג'יר, סאוטה ומלייה, ברוב המקומות דיברו צאצאי המגורשים בשפה הערבית. 

כתובה מ[[תטואן, 1874, "לפי מנהג הקהילות המגורשות מקסטיליה"]] 
ההבדל שנותר עד לעלייה ממרוקו בשנות הקמת המדינה הוא בשטר הכתובה. בחלק מהמקומות היא נכתבה לפי מנהג התושבים (הידוע גם בשם: "כתובה כדת"), אך לרוב היא נכתבה לפי תקנות המגורשים (ראו להלן). וכך כותב רבי יהודה בן עטר: 

היו אומנם מקרים יוצאי דופן שבהם שמרו התושבים על מנהגיהם וניהלו את חייהם במוסדות נפרדים. המקרה הידוע הוא קהילת התושבים בפאס, הידועה בבתי הכנסת העתיקים: צלאת אל פאסיין ואבן דנאן.

===תקנות המגורשים===

החל מגירוש ספרד יצרו רבני המגורשים בשיתוף עם מנהיגי קהילותיהם תקנות במגוון נושאים, תקנות אלו מכונות תקנות המגורשים. התקנות נהפכו במשך הזמן לקודקס ההלכתי של רובה של יהדות מרוקו והן גישרו בין המגורשים לתושבים.

==מרבני המגורשים==
בין רבני המגורשים כיהנו שושלות של רבנים, בעיקר בעיר פאס. עם השושלות הידועות נמנות המשפחות: אבן עטר, אבן צור (פאס), אזולאי (בעיקר במרקש), ביבאס, בירדוגו, בן זמרה (או: "בן זמירו". בעיקר באספי), די אבילה, הצרפתי, טולידאנו, מונסונייגו (פאס), מנסאנו, סירירו (פאס), עוזיאל (פאס), פינטו (מרקש ומוגדור), קורייאט (מרקש, טיטואן ומוגדור).

מהרבנים המגורשים או מצאצאיהם, המזוהים עם קהילות המגורשים ומסורתן:

==ראו גם==
* יהדות ספרד
* יהדות פאס
* תקנות המגורשים
* תושבים
* פולמוס הנפיחה
* גראנה
* חכיתיה

==קישורים חיצוניים==

* 

==הערות שוליים==

קטגוריה:יהדות מרוקו
קטגוריה:מרוקו: היסטוריה
קטגוריה:יהדות ספרד
קטגוריה:יהודים שמוצאם ממגורשי ספרד
כיכר לוביאנקה

כיכר לוביאנקה (ברוסית: Лубянская площадь), או בקיצור לוביאנקה במוסקבה היא ככר השוכנת כ- מצפון-מזרח לכיכר האדומה בעיר. ההיסטוריה מתעדת את שמה לראשונה בשנת 1480, כאשר הנסיך הגדול איוואן השלישי, שכבש את נובגורוד בשנת 1471, התיישב באזור עם אנשי נובגורוד רבים. הם בנו את כנסיית סופיה, שתוכננה בהשראת קתדרלת סופיה בנובגורוד וכינו את האזור "לוביאנקה" על שם רובע לוביאניצי בעיר הולדתם.

== אטימולוגיה ==
הכיכר כונתה במשך שנים רבות כיכר דז'רז'ינסקי (1926–1990) לכבוד מייסד שירות הביטחון הסובייטי פליקס דזרז'ינסקי שבתקופת ברית המועצות אף הוצב במרכז הככר פסל לכבודו. מאז 1991 נקראת הככר שוב בשם לוביאנקה והפסל לזכרו של דזרז'ינסקי הוסר, אם כי ישנם דיונים ערים להצבה מחדש של פסל לזכרו.

== מרכז הכיכר ==
בעבר עמדה מזרקה מול הבניין, במרכז כיכר לוביאנקה. בשנת 1958 הוחלפה המזרקה שבמרכז כיכר לוביאנקה בפסל בן 11 טון של פליקס דזרז'ינסקי ("ברזל פליקס"), מייסד הצ'קה, פסל מעשה ידי יבגני ווצ'טיץ'.<ref name=":0"></ref>

ב-30 באוקטובר 1990 הקים ארגון ממוריאל את אבן סולובצקי, אנדרטה לקורבנות הגולאג, אבן פשוטה ממחנה סולובקי שבים הלבן. בשנת 1991 הוסר פסלו של דז'רז'ינסקי על ידי מפגינים ליברלים בעקבות כישלון ניסיון ההפיכה נגד מיכאיל גורבצ'וב, ושמה המקורי של הכיכר הוחזר רשמית.

בשנת 2021 ראש עיריית מוסקבה סרגיי סוביאנין יזם הצבעה שתקבע האם להציב פסל של אלכסנדר נבסקי, גיבור הקרב על הקרח, במרכז הככר, או פסל של מייסד שירותי ביטחון הפנים הסובייטיים, פליקס דזרז'ינסקי.

== בניין לוביאנקה ==
כיכר לוביאנקה ידועה בעיקר בזכות בניין לוביאנקה המונומנטלי, שתוכנן על ידי אלכסנדר איוואנוב ונבנה בשנים 1897–1898 עבור חברת הביטוח "רוסיה" ונודע מאוחר יותר כמטה הק.ג.ב על גלגוליו השונים. מאז 1995 משמש כמטה שירות הביטחון הפדרלי של הפדרציה הרוסית.

== "עולם הילדים" ==
מול בניין לוביאנקה ניצב סניף גדול של רשת "עולם הילדים" (Де́тский мир), חנות הילדים הגדולה באירופה, שנבנתה בשנים 1953–1957<ref name=":3"></ref> ושוחזרה במלואה בשנת 2014. המבנה מכיל אטריום ראשי ובו תנועת השעון המכנית הגדולה בעולם הידועה בכינוי רקטה מונומנטל.<ref></ref><ref></ref><ref></ref>

== תחבורה ==
תחנת הרכבת התחתית במוסקבה "לוביאנקה" פועלת מתחת לכיכר לוביאנקה.

== גלריה ==
<gallery>
קובץ:Lubyanka-ca1910.jpg|כיכר לוביאנקה בתחילת המאה העשרים
קובץ:RIAN archive 11720 Dzerzhinsky Square.jpg|כיכר דזרז'ינסקי בשנת 1966, עם פסלו של פליקס דזרז'ינסקי
קובץ:KGB-Lubyanka-1983.jpg|בניין הק.ג.ב. בשנת 1983
קובץ:Loubianka square memorial.jpg|אנדרטת אבן סולובצקי 
קובץ:Lubyanka CDM view from Panoramic view point 05-2015 img01.jpg|מראה כללי
</gallery>

==קישורים חיצוניים==

== הערות שוליים ==

לוביאנקה
אסטלת קורגן

הפסל הקדום הקרוי "הבאבה הסקיטית" מאזור [[חרקוב באוקראינה]]
אסטלות קורגן (במונגולית:חון צ'ולו хүн чулуу, ברוסית:каменные бабы " ובאוקראינית: Баби кам'яні - = "באבא מאבן", בקירגיזית: בלבל Balbal, בריבוי: Balballar) הם פסלי אבן דמויי אדם המוצבים בסביבת תילי קבורה, (רגמים או קורגנים) ולעיתים מסודרות בשתי שורות היוצאות מ"קורגן" אחד.

== תיאור הפסלים ==
גובה הפסלים הוא בין 1–4 מטרים והן מייצגות לוחמים חמושים או לפעמים נשים (למשל ב-70% מהאסטלות הקומניות).

== מקור השם ==
האסטלות קורגן כונו גם "אובליסקים מנהיר" או "פסלי מנהיר".
השם "באבא" (בביטוי "באבא" עשוי מאבן") הנהוג ברוסית ובאוקראינית מובנו הוא "סבא רבא", כמו כן, השם הקירגיזי בלבל מקורו בשפות טורקיות ומשמעותו היא גם כן "אב קדום" או "סב". לפי השערה אחרת - המקור הוא במילה המונגולית "בַרימָל" שמשמעותה "פסל עבודת יד".

== היסטוריה ותפוצה ==
במשך מעל לשלושת אלפים שנה, נוצרו אסטלות קורגן בתרבויות שונות - מערבות סיביר ועד מערב אירופה. האסטלות המוקדמות ביותר קשורות לתרבות של קברות בורות שבערבות שמצפון לים השחור ובסביבת הים הכספי. לפי "ההיפותזה הקורגנית" אלו יוחסו לתרבויות הודו-אירופיות, אם כי השערה זו שנויה במחלוקת. בעידן הברזל הן נוצרו על ידי הסקיתים. בימי הביניים היו אופייניות לעמים טורקיים.
אוסף של ״אמהות אבן״, כפי שמכונות אסטלות קורוגן באוקראינה, בפארק קרמנץ בעיר [[איזיום]]
אסטלות קורגן נמצאו במספרים גדולים באזורים רבים: בערבות של דרום רוסיה, של במזרח אוקראינה, באזור פרוסיה לשעבר, בערבות של דרום סיביר, מרכז אסיה, אלטאי, טובה, אזרבייג'ן, קזחסטן ומונגוליה. הן נקשרות לפולחן המתים.

==לקריאה נוספת==
*Книга Большому Чертежу/ Под ред. К. Н. Сербиной. — М.-Л., 1950. — С. 64—65, 68, 86.
ספר המפה הגדולה - בעריכת ק.נ.סרבינה, 1950 עמ' 64–65, 68, 86
*Г. А.Федоров-Давыдов «Курганы. Идолы. Монеты», М.: Наука, 1968, переиздание 1985 года.
 גרמן פיודורוב-דוידוב - "קורגנים. פסלי אלילים. מטבעות", נאוקה, 1968 מהדורה חדשה 1985
* С. А.Плетнева Половецкие каменные изваяния, Свод археологических источников. — Вып. У4-2. — М., 1974. — С. 5 - ס.א. פלטנבה - ספלי האבן של הפולובצים (קומנים) - קובץ מקורות ארכאולוגיים, גיליון או-2–4, עמ' 5 1974
)

==קישורים חיצוניים==

*[https://depts.washington.edu/silkroad/texts/rubruck.html#yurts ויליהלם ואן רייסבוק פרק 2 - "על מנהגי לוויות"] " William of Rubruck's Account of the Mongols" "סיפור על המונגולים" (תרגום לאנגלית) 2004 Silkroad Seattle
*[http://web.archive.org/web/20070928190958/http://kirsoft.com.ru/freedom/KSNews_654.htm ספר המפה הגדולה] 
*[http://passion-don.org/historydon/historydon_7.html תולדות הדון והקוזקים על הדון]
ייבגראף סבלייב -
דבון גריי

דבון גריי פלמינג (באנגלית: Devon Graye Fleming; נולד ב-8 במרץ 1987)<ref></ref> הוא שחקן ויוצר קולנוע אמריקאי. הוא ידוע בעיקר בשל תפקידו כדקסטר בתור נער בסדרת הטלוויזיה "דקסטר", כמו כן גם בטריקסטר השני בסדרה "הפלאש". בשנת 2019 הוא כתב את סרט המותחן "I See You".

== חיים אישיים ==
גריי נולד ב-8 במרץ 1987 במאונטיין ויו, קליפורניה. הוא למד משחק בתיאטרון הקונסרבטוריון האמריקאי בסן פרנסיסקו. אף על פי שגריי הוא אמריקאי, הוא גר בבריטניה לאורך כל ארבע שנות התיכון. גריי כתב תסריט למותחן שכותרתו "Allison Adams", שהוצג בבלאק ליסט 2016 בקטגוריית התסריטים הפופולריים ביותר שלא הופקו.<ref></ref>

מאז ספטמבר 2013 הוא יוצא עם השחקן ג'ורדן גבריס.<ref></ref>

== פילמוגרפיה ==
{| class="wikitable sortable"
!שנה
!שם
!תפקיד
!הערות
|-
|2006
|A House Divided
|דניאל סמפסון
|סרט טלוויזיה
|-
| rowspan="2" |2007
|Her Best Move 
|ילד
|
|-
|Scar 
|פול
|
|-
| rowspan="2" |2008
|Wisegal 
|קריין
|סרט טלוויזיה
|-
|חג מולד שמח דרייק וג'וש
|לוק ג'והנסון
|
|-
| rowspan="3" |2009
|Call of the Wild 
|אוז היפ
|
|-
|Lure
|טיילר פייג
|
|-
|Exodus Fall 
|דנה מיינור
|
|-
| rowspan="2" |2010
|Legendary 
|קאל צ'טלי
|
|-
|תיכון אבלון
|מרקו
|סרט טלוויזיה
|-
| rowspan="2" |2011
|Red Faction: Origins
|ליאו
|
|-
|קליפה 
|סקוט
|
|-
| rowspan="2" |2012
|The Discoverers 
|ג'ק
|
|-
|Eden
|אדם
|
|-
| rowspan="2" |2013
|Last Weekend 
|לוק קאסוול
|
|-
|קומבה
|זברה #2
|דיבוב
|-
|2014
|13 חטאים 
|מייקל
|
|-
|2015
|אני מייקל 
|קורי
|
|-
| rowspan="2" |2016
|Search Engines
|ברט
|
|-
|Retake
|אדם
|
|-
|2017
|לא מרגישה בבית בעולם הזה 
|כריסטיאן
|
|-
|2019
|אני רואה אותך 
|
----
|תסריטאי
|-
| rowspan="2" |2022
|אין מצב
|ריידר
|
|-
|Hypochondriac
|לוק
|
|}

=== טלוויזיה ===
{| class="wikitable sortable"
!שנה
!סדרה
!תפקיד
! הערות
|-
| 2006–2009
| דקסטר
| דקסטר כנער
| 9 פרקים
|-
| 2007
| קרוב לבית 
| ספנסר גורדון
|פרק: "Internet Bride"
|-
| rowspan="4" | 2008
| בונז
| רובי טימונס
|פרק: The Finger in the Nest
|-
| Novel Adventures
| מיילס
| 2 פרקים
|-
| CSI: מיאמי
| נועה קמפבל
|פרק: Wrecking Crew
|-
| העוקץ
| מייקל קלארק
|פרק: The Bank Shot Job
|-
| rowspan="2" | 2009
| Saving Grace 
| לוק קילר
|פרק: 
|-
| CSI
| קרייג מייסון
|פרק: Ghost Town
|-
| 2010
|The Deep End 
| ג'וש צ'פמן
|פרק: Nothing Personal
|-
| rowspan="2" | 2011
|The Protector 
| סם קמפבל
|פרק: Pilot
|-
|Alphas 
| מתיו הארלי
|פרק: Anger Management
|-
| rowspan="2" | 2012
|Body of Proof 
| ג'ק גורדון
|פרק: Mind Games
|-
| אימה אמריקאית: המוסד הסגור
| ג'ד
|פרק: Tricks and Treats
|-
| 2014
| The Night Shift 
| טוראי וילסון
|פרק: Coming Home
|-
| 2015
| המנטליסט
| איתן ביטקר
|פרק: The Whites of His Eyes
|-
|2015–2018
| הפלאש
| אקסל ווקר / הטריקסטר
| 2 פרקים
|-
| 2018
| 
| פיט
|פרק: The Tiffany Experience
|}

== קישורים חיצוניים ==

== הערות שוליים ==

קטגוריה:שחקנים הומוסקסואלים
קטגוריה:שחקני קולנוע וטלוויזיה אמריקאים
קטגוריה:קליפורניה: אישים
קטגוריה:שחקנים להט"בים אמריקאים
קטגוריה:אמריקאים שנולדו ב-1987
חייס בלום

חייסברכט ת'יימן מתיאס "חייס" בלום (בהולנדית: Gijsbrecht Thijmen Matthias "Gijs" Blom; נולד ב-2 בינואר 1997) הוא שחקן הולנדי. הוא ידוע בשל תפקידו בסרט הדרמה "Boys" משנת 2014.<ref></ref>

== קריירה ==
בין השנים 2007–2009, הוא כיכב במחזמר "Ciske de Rat". בשנת 2011, חייס בלום קיבל את התפקיד הקולנועי הראשון שלו, בסרט העלילתי "Sonny Boy" מאת מריה פיטרס. בשנת 2012 שיחק בתפקידים קטנים בסרטים "Urfeld" ו-"Eine Frau verschwindet". בשנת 2014 הוא שיחק בסרט הדרמה "Boys", בו גילם את סיגר, הדמות הראשית. באותה שנה, יחד עם חבריו ומשפחתו, הוא הפיק סרט קצר בשם "Escapade",<ref></ref> שבו הוא מגלם את הדמות ת'יימן, שקרויה על שם שמו האמצעי. סרטים בולטים אחרים בהם השתתף כוללים את "Kankerlijers", בו גילם את דמותו של אוליבייה, ו-"Nena" בבימויה של ססקיה דיסינג , בו גילם את קרלו. עוד באותה שנה, בלום השתתף בסרט "Analgesics", המבוסס על ספרו של קארי סלי. בהפקה הוא מגלם את הדמות קספר. הקרנת הבכורה של הסרט הייתה בספטמבר 2014.<ref></ref>

== פילמוגרפיה ==
=== קולנוע ===
{| class="wikitable"
!שנה
!שם
!תפקיד
! הערות
|-
| 2011
| Sonny Boy
| וים
|
|-
| rowspan="4" | 2014
|Kankerlijers 
| אוליבייה
|
|-
|Nena 
| קרלו
|
|-
|Pijnstillers 
| קספר
|
|-
|Boys
|סיגר
|
|-
| 2017
|Monk
| פרדריק
|
|-
| 2018
| The Death & Life of John F. Donovan 
| החבר של רופרט טרנר
|
|-
| rowspan="2" | 2019
|Vicious
| קספר
|
|-
| About That Life 
| דאן
|
|-
| 2020
|הקרב הנשכח
| מארינוס
|
|-
| rowspan="2" | 2021
|Dead & Beautiful
| מייסון
|
|-
|The Dutch Boys
|אלכסנדר
|
|-
|2022
|משהו ממני
|יאן
|
|-
|2024
|Invasie
|ג'ק
|}

=== טלוויזיה ===
{| class="wikitable"
!שנה
!סדרה
!תפקיד
! הערות
|-
| 2006
|Kerst Met Linus
| לינוס
|
|-
| 2012
|Eine Frau verschwindet
| קווין
| סרט טלוויזיה
|-
| 2012
|Urfield
| טין
| סרט טלוויזיה
|-
| 2014
| Boys
| סיגר
| סרט טלוויזיה
|-
| 2015
|4Jim
| ג'ים
| תפקיד ראשי
|-
| 2016
| Moordvrouw 
| גייל ואן ריין
| פרק: "Noodlot"
|-
| 2017
| Silk Road 
| ריימונד
| סרט טלוויזיה
|-
| 2016
| La Famiglia 
| אנג'לו אספוסיטו
| תפקיד ראשי
|-
| 2017
| Silk Road
| ריימונד
| סרט טלוויזיה
|-
| 2017
| De mannentester 
| נואה קרמר
| תפקיד ראשי
|-
| 2017
|Surrogate
| פיטר מרטין
| 2 פרקים
|-
| 2018
|Suspects
| נוד טורנאר
| 2 פרקים
|-
| 2020
| מכתב למלך <small>(אנ')</small>
| הנסיך וירידיאן
| 6 פרקים
|-
|2022
|Bestseller Boy
|יוריאן
|3 פרקים
|-
|TBA
|נפילה <small>(אנ')</small>
|דניאל גריגורי
|סדרת טלוויזיה עתידית של גלובופליי <small>(אנ')</small>
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה הולנדים
קטגוריה:שחקנים ילדים הולנדים
קטגוריה:הולנדים שנולדו ב-1997
אומו-ראיזו

אומו-ראיזו

אומו-ראיזו (ביפנית: オ ム ラ イ ス) הוא מאכל מהמטבח היפני, שנוצר בהשפעת מטבחי מדינות המערב, אשר מורכב מחביתה הכוללת ביצים מקושקשות דקות ומטוגנות, אורז מטוגן, וקטשופ.<ref>Nishimoto, Miyoko (June 1992). "Beyond Sushi: Japanese Cooking in the Great Home-Style Tradition", Vegetarian Times, No. 178. .</ref><ref>Paxton, Norbert (2008). The Rough Guide to Korea, p.249. .</ref>

אומו-ראיזו הוא מאכל פופולרי ביפן, אשר מבושל הן בבתים והן במסעדות. המאכל פופולרי במיוחד בקרב ילדים יפנים ונכלל לעיתים רבות בארוחות ילדים ביפן.

== גלריה ==
<gallery>
קובץ:Omurice restaurant 2 by alainkun in Tokyo.jpg|דוגמאות למנות אומו-ראיזו שונות
קובץ:Detalle del omirmasu.jpg|התכולה הטיפוסית של אומו-ראיזו
קובץ:Omuraisu demigurasu.jpg|אומו-ראיזו עם רוטב Demi-glace
קובץ:Omurice making, -Jul. 2012 a.ogv|סרטון המדגים כיצד להכין מנת אומו-ראיזו
קובץ:Omurice-inshop-okayama-japan-2019-08-14.webm|סרטון המציג חיתוך של אומו-ראיזו
</gallery>
==קישורים חיצוניים==

==הערות שוליים==

קטגוריה:המטבח היפני
טניה ברייר

טניה ברייר (באנגלית: Tania Bryer; נולדה ב-5 ביולי 1962) היא מנחת טלוויזיה אנגלייה.

==ביוגרפיה==
ברייר היא בתם של הנדבן ליאונל ברייר ורעייתו ג'וי ולה שתי אחיות, היא סיימה תואר בפוליטיקה בבית הספר לשירותי חוץ של אוניברסיטת ג'ורג'טאון.

היא עבדה תקופה בתחום המכירות של מגזין ווג, ב-1991 החלה לשמש כמגישת מזג האוויר בערוץ סקיי ניוז, שנה לאחר מכן היא החליפה את אולריקה ג'ונסון בהגשת תוכנית הבוקר "Good Morning Britain". אחרי כן היא הנחתה מספר תוכניות בידור ואופנה.

ב-1997 הנחתה את טקס פרס האקדמיה האירופית לקולנוע ואת תחרות היופי "מיס הממלכה המאוחדת".

ב-2011 הצטרפה לצוות ערוץ CNBC ובעבודתה היא ראיינה אישים כמו ביל קלינטון ואלבר השני, נסיך מונקו.

בנוסף לעבודתה הטלוויזיונית היא הייתה פעילה במספר פרויקטים של צדקה.

בין 1995–2006 הייתה נשואה לטים מופאררה ונולדו להם שתי בנות.

==קישורים חיצוניים==

קטגוריה:מנחות טלוויזיה בריטיות
קטגוריה:בריטיות שנולדו ב-1962
קטגוריה:בריטים שנולדו ב-1962
ג'ונה האוור-קינג

ג'ונה אנדרה האוור-קינג (באנגלית: Jonah Andre Hauer-King; נולד ב-30 במאי 1995) הוא שחקן קולנוע, טלוויזיה ותיאטרון יהודי-אנגלי. 

== ביוגרפיה ==
האוור-קינג נולד בווסטמינסטר, לונדון שבאנגליה. בנם של דברה האוור, מפיקת תיאטרון ומטפלת, וג'רמי קינג,<ref></ref>מסעדן נודע בלונדון. אביו בריטי ואמו אמריקאית.<ref></ref><ref></ref> אחותו היא מרגוט האוור-קינג, מנהלת חשבונות ובת הזוג של השחקן ג'וש או'קונור.<ref></ref><ref></ref> האוור-קינג גדל כיהודי.<ref></ref> סבו וסבתו מצד אמו היו יהודים פולנים שברחו מוורשה בשנות ה-30.<ref>[https://johnian.joh.cam.ac.uk/file/The-Eagle-2017.pdf The Eagle 2017] St John's College, University Cambridge. 2017.</ref>

== קריירה ==
הוא החל את הקריירה שלו בתיאטרון ליריק בלפסט, ב"פאנק רוק" של סיימון סטיבן. לאחר שלמד באיטון קולג', הוא למד בקולג' סנט ג'ון, בקיימברידג' , וסיים לימודי תאולוגיה ולימודי דת,<ref name="camb"></ref><ref name="j"></ref> הוא שיחק בתיאטרון ועל המסך בזמן שלמד שם.

בשנת 2017 קיבל את התפקיד הראשון שלו, שהיה גם לתפקיד ראשי בסרט "התמונה האחרונה" של הבמאי דני יוסטון, שהוצג בבכורה עולמית בפסטיבל הקולנוע הבינלאומי באדינבורו. הוא גילם את לורי בגרסת ה-BBC של "נשים קטנות" בשנת 2017,<ref></ref><ref name="tvshop1"></ref> ושיחק בתפקיד אנדריוס אראס בסרט "אפר בשלג" (2018), לצד בל פאולי, בסרט "גלויות מלונדון" (2018), ובתפקיד לוקאס בסרט "דרכו של הכלב" (2019).<ref></ref> 

בין תפקידיו האחרים ניתן למנות בסרט "שיר השמות" והתפקיד הראשי, הארי צ'ייס, בסדרת הדרמה "עולם בלהבות", שעסקה במלחמת העולם השנייה מנקודת מבטם של לא-יהודים, ואשר שידורה החל בשנת 2019. האוור-קינג הופיע גם בסרט הטלוויזיה "אגתה וקללת אישתר". 

ב-12 בנובמבר 2019 פורסם כי קינג יגלם את הנסיך אריק בעיבוד לסרט "בת הים הקטנה".<ref></ref><ref></ref> הסרט יצא במאי 2023.

בשנת 2024 גילם את לאלי סוקולוב הצעיר בסדרה הבריטית-אמריקאית "המקעקע מאושוויץ" ברשת Peacock האמריקאית וברשת Sky Atlantic <small>(אנ')</small> הבריטית, המבוססת על הרומן באותו שם מ-2018 מאת הסופרת הניו זילנדית הת'ר מוריס.<ref></ref>

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! הערות
|-
| 2017
| התמונה האחרונה
| לוק האמונד
|
|-
| rowspan="3" | 2018
| גלויות מלונדון
| דייוויד
|
|-
| Old Boys
| ווינצ'סטר
|
|-
| Ashes in the Snow
| אנדריוס עראס
|
|-
| rowspan="2" | 2019
| דרכו של הכלב
| לוקאס
|
|-
| שיר השמות
| דוידל (גיל 17–23)
|
|-
|2021
|This Is the Night
| כריסטיאן
|
|-
|2023
| בת הים הקטנה
| הנסיך אריק
|
|-
| rowspan="3" |TBA
|A Beautiful Imperfection
|
|
|-
|Rich Flu
|
|
|-
|William Tell
|
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! הערות
|-
| rowspan="2" | 2017
| אחוזת הווארד
| פול וילקוקס
| 2 פרקים
|-
| נשים קטנות
| לורי לורנס
| 3 פרקים
|-
| 2019
| אגתה וקללת אישתר
| מקס מלואן
| סרט טלוויזיה של ערוץ 5
|-
|2019–הווה
| עולם בלהבות
| הארי צ'ייס
| תפקיד ראשי (2 עונות); 13 פרקים
|-
|2022
|דירת שותפים <small>(אנ')</small>
|מו
|תפקיד ראשי; 6 פרקים
|-
|2024
|המקעקע מאושוויץ 
|לאלי סוקולוב בצעירותו
|מיני-סדרה; 6 פרקים
|-
|2025
|דוקטור הו
|TBA
|עונה 15 - תפקיד ראשי 
|}

==קישורים חיצוניים==

== הערות שוליים ==

קטגוריה:בוגרי איטון קולג'
קטגוריה:שחקני קולנוע וטלוויזיה יהודים בריטים
קטגוריה:שחקני תיאטרון יהודים בריטים
קטגוריה:אנגלים ממוצא אמריקאי
קטגוריה:בריטים ממוצא יהודי-פולני
קטגוריה:אנגלים שנולדו ב-1995
Amen (שיר של אנה סוקליץ')

Amen (בעברית: אמן) הוא שיר שהוקלט על ידי הזמרת הסלובנית אנה סוקליץ'. השיר יצג את סלובניה באירוויזיון 2021.<ref></ref><ref></ref><ref></ref>

== רקע ==
אנה סוקליץ' נבחרה לייצג את סלובניה בתחרות האירוויזיון 2020 לאחר שזכתה בתחרות ה-EMA 2020 שנערכה ב-22 בפברואר 2020.
לאחר שהתחרות בוטלה בעקבות מגפת הקורונה, הודיעה רשות השידור הסלובנית RTVSLO ב-16 במאי 2020 כי סוקליץ' תישאר ותייצג את המדינה באירוויזיון 2021.<ref></ref>

ב-27 בפברואר 2021 נודע שם השיר עימו סוקליץ' תייצג את סלובניה באירוויזיון, "Amen", והוא שוחרר באופן רשמי מספר שעות לאחר מכן במסגרת המשדר "EMA 2021" בהנחיית ליאה סירק ונייץ' שמיט.<ref name=":0"></ref> השיר שובץ להופעה בחציו הראשון של חצי הגמר הראשון באירוויזיון 2021.

נכון לאפריל 2021, ישנן מעל מיליון צפיות לביצוע השיר בערוץ היוטיוב הרשמי של הפקת האירוויזיון.<ref></ref> ב-29 באפריל 2021 יצאה גרסת א-קפלה של השיר בביצועה של סוקליץ' ובשיתוף הלהקה הסלובנית פרפטום ג'זילה.

== באירוויזיון ==
ב-18 במאי 2021, סוקליץ' ביצעה את השיר בחצי הגמר הראשון של התחרות וכשלה להעפיל לגמר.

==קישורים חיצוניים==

== הערות שוליים ==

קטגוריה:שירי אירוויזיון 2021
קטגוריה:שירי סלובניה באירוויזיון
קטגוריה:שירים בסלובנית
You (שיר של תורניקה קיפיאני)

You (בעברית: אתה) הוא שיר שהוקלט על ידי הזמר הגאורגי תורניקה קיפיאני. השיר יצג את גאורגיה באירוויזיון 2021.

== רקע ==
תורניקה קיפיאני נבחר לייצג את גאורגיה בתחרות האירוויזיון 2020 ב-31 בדצמבר 2019 לאחר זכייתו בתוכנית Georgian Idol. לאחר שהתחרות בוטלה בעקבות מגפת הקורונה, הודיעה רשות השידור הגאורגית, ב-26 בינואר 2021 כי קיפיאני יישאר וייצג את המדינה באירוויזיון 2021.<ref name="Georgia"></ref>

ב-1 במרץ 2021 נודע שם השיר עימו בואנו ייצג את גאורגיה באירוויזיון, "You".<ref name="Title Reveal"></ref> השיר שובץ להופעה בחציו השני של חצי הגמר השני של אירוויזיון 2021.

== באירוויזיון ==
ב-20 במאי 2021, קיפיאני ביצע את השיר בחצי הגמר השני של התחרות ולא הצליח להעפיל לגמר, לאחר שהגיע למקום ה-16 עם 16 נקודות.

==קישורים חיצוניים==

== הערות שוליים ==

קטגוריה:שירי אירוויזיון 2021
קטגוריה:שירי גאורגיה באירוויזיון
המונורייל של מוסקבה

המונורייל של מוסקבה (ברוסית: Московский монорельс) הוא סוג של תחבורה ציבורית במוסקבה, מורכב מקו אחד הממוקם במחוז המנהלי הצפוני-מזרחי של מוסקבה. עובר במלואו מעל הקרקע. מונורייל הוא באופן רשמי חלק מההובלה המהירה במוסקבה, המייצגת את אחת ממחלקות המשנה של הרכבת התחתית של מוסקבה. טכנית, מונורייל לא קשור לקווי המטרו. במערכת התחבורה המהירה במוסקבה, מונורייל מסומן תחת מספר 13.

== קישורים חיצוניים ==

* 

קטגוריה:מוסקבה: תחבורה
פרידריך קולבאך

פרידריך קולבאך (בגרמנית: Friedrich Kaulbach; 8 ביולי 1822 – 17 בספטמבר 1903) היה צייר גרמני מבאד ארולסן.

== ביוגרפיה ==
אביו היה כריסטיאן קולבאך (1777–1847), יצרן ארונות בארולסן. הוא היה גם בן דודו ותלמידו של הצייר וילהלם פון קולבאך.
לאחר ביקור בוונציה בשנת 1844, הוא ודודו נפרדו. הוא צייר באופן עצמאי עד 1848, אז ביצע את הציור "אדם וחוה ליד גופתו של הבל". הציור הזה הוביל להצעה למנות אותו לפרופסור באקדמיה לאמנויות, במינכן, שאותה הוא דחה.<ref>Henning Rischbieter: Hannoversches Lesebuch or: What in Hanover, and Hanover written, printed and read the paper. Volume 2: 1850-1950. 2nd Ed Hanover: Schlueter 1991, p. 102-105 </ref>

בשנת 1850 נסע לפריז, שם הפיק ציורים היסטוריים, ותמך בעצמו באמצעות דיוקנאות. בשנת 1850, מקסימיליאן השני מבוואריה הזמין אותו לצייר את הכתרת קרל הגדול למוזיאון מקסימיליאנום. התמונה הושלמה בשנת 1861.

== כצייר החצר בהנובר ==
קולבאך שימש כצייר החצר של המלך גאורג החמישי מהנובר, אותו צייר שוב ושוב, והיה צייר דיוקנאות מועדף על האצולה המקומית. בזמן שהיה צייר החצר בהנובר, קיבל תואר פרופסור באוניברסיטה הטכנית. בין היתרונות של המינוי - המלך העניק לו סטודיו ובניין מגורים משלו, ברחוב ווטרלו בהנובר. הבית כעת הוא חלק מ- Waterloo Beergarden. בזיכרונותיה תיארה בתו איזידורה את המבקרים בבית המשפחה, שכללו את יוהנס ברהמס, קלרה שומאן, פרנץ ליסט, יוזף יואכים, אנטון רובינשטיין ואחרים.<ref>Isidore Kaulbach, Friedrich Kaulbach. Memories of my father's home. Berlin: 1931.</ref>

דיוקנאותיו הרבים, כמו אלה של הקיסרית אליזבת, נסיך הכתר אלברכט והרוזן והרוזנת סטולברג, מפורטים במיוחד. דיוקנאות הנשים הטובות ביותר הגדילו את המוניטין שלו. קולבאך קיבל את מדליית הזהב מהאקדמיה לאמנות בברלין ביריד העולמי בווינה ב-1873.

קברו של פרידריך קולבאך נמצא בבית העלמין בעיר אנגסודה בהנובר.

גם בניו של קאולבך, פרידריך אוגוסט פון קולבאך, אנטון וזיגמונד (1854–1894) היו ציירים.

== גלריה ==
<gallery mode="packed" heights="180">
File:Friedrich Kaulbach (attr) Stille Lektüre.jpg

File:Friedrich Kaulbach Dame beim Schmuckanlegen.jpg

File:Augusta Reuss, Grand Duchess of Mecklenburg-Schwerin.jpg

File:Friedrich Kaulbach - Krönung Karls des Großen.jpg

</gallery>
== קישורים חיצוניים ==

== הערות שוליים ==

 

קטגוריה:ציירים גרמנים
קטגוריה:גרמנים שנולדו ב-1822
קטגוריה:גרמנים שנפטרו ב-1903
צפיון

צִפְיוֹן (נקרא גם צפון<ref name=":1"></ref><ref name=":0">ראו אנציקלופדיה מקראית כרך ו</ref>) הוא דמות מקראית, בנו הבכור של גד ונכדם של יעקב ושל זלפה שפחת לאה. לצפיון היו שישה אחים: חגי, שוני, אצבון, ערי, ארודי ואראלי.<ref></ref><ref name=":2">דעת מקרא, בראשית מו טז</ref> למשפחתו של צפיון קראו משפחת הצפוני על שם שמו "צפון".<ref name=":1" /><ref name=":0" />

בבראשית נכתב בבני גד צפיון ובמדבר נכתב עליו השם צפון, וכך גם בתרגום השבעים.<ref name=":0" /> גם שמו של אצבן שונה והוא נקרא שם אוזני.<ref name=":3">ראו את הספר "במדבר - עולם התנ"ך"</ref><ref>ראו את הספר "ארץ ישראל בתקופת המקרא"</ref><ref>ראו את הספר "דברי הימים א' - עולם התנ"ך"</ref>

ככל הנראה, העיר צפון ששכנה בעמק סוכות שבנחלת גד ונקראה על שמו מפני שמשפחתו של צפיון התגוררה שם.<ref name=":0" /><ref name=":2" />

== במדרשים ובחז"ל ==
בשני מקומות בתנ"ך מוזכרת המילה "צפוני" פעם אחת בהקשר של משפחתו של צפיון בספר במדבר, ובפעם אחת בספר יואל שם אומר יואל "ואת הצפוני ארחיק מעליכם", ועל כך דורש המהר"ם, שבפעם הראשונה שמופיע צפוני, זה רמז לאליהו הנביא, שהיה משבט גד, ובפעם השנייה הכוונה היא לשטן, ואומר המהר"ם, שכוונתו של יואל היא, שכשיגיע הצפוני, כלומר אליהו הנביא אז הוא יסלק את הצפוני, כלומר השטן.<ref>המהר"ם במדבר כו טו</ref>

בספר הישר מסופר שאמו של צפיון נקראה עוצית, והיא הייתה אשתו של גד.<ref></ref>

יש הסוברים כי שמו היה צפוני וצפיון זה שיכול אותיות של שמו, ולכן נקרא גם צפון, ומשפחתו משפחת הצפוני ולא הצפיוני.<ref name=":3" />

יש מדרש האומר שצפיון נקרא גם צפון משום שמשה רבנו צפון (קבור) בנחלתו.<ref>ראו תורה שלמה פרשת פנחס</ref> לעומת זאת, מדרש אחר אומר שהוא נקרא צפיון משום שכל מי שהיה נלחם מולו צפוי היה להפסיד.<ref>ראו תורה שלמה פרשת ויגש</ref>

== ראו גם ==
* צפון (עיר מקראית)

== הערות שוליים ==

קטגוריה:שבט גד
קטגוריה:יורדי מצרים
פקארד 200

פקארד 200 (באנגלית: Packard 200) היא מכונית סלון מתוצרת יצרנית מכוניות היוקרה האמריקאית פקארד (שם מלא: "Packard Motor Co"), אשר יוצרה בין השנים 1951–1952.

=="פקארד 200"==
* 6 מושבים
* 4 דלתות "Touring Sedan" - סדאן, דגם "Standard", בשנת 1951 יוצרו 24,310 יחידות, בשנת 1952 יוצרו 39,720 יחידות.
* 4 דלתות "Touring Sedan" - סדאן, דגם "DeLuxe", יוצרו 47,052 יחידות בשנת 1951, מחיר היחידה היה 2,616 דולר. בשנת 1952 יוצרו מהדגם 7,000 יחידות.
* 2 דלתות "קלאב סדאן" – קופה, מחיר היחידה בשנת 1951 היה 2,563 דולר. יוצרו מהדגם 6,342 יחידות.
* 2 דלתות "Business Coupe" – קופה, מחיר היחידה בשנת 1951 היה 2,302 דולר, יוצרו מהדגם 1,029 יחידות.
* מנוע בנזין, 8 צילינדרים 4.7 ליטר.
* סוג הנעה: הנעה קדמית.
* מאייד: "Carter WGD 784S".

=="פקארד 250"==
* 2 דלתות – קבריולה, בשנת 1952 מחיר היחידה היה 3,450 דולר. בשנת 1951 יוצרו 4,640 יחידות, בשנת 1952 יוצרו 5,201 יחידות.
* מנוע בנזין, 8 צילינדרים 5.4 ליטר.
* סוג הנעה: הנעה קדמית.

==גלריה==
<gallery mode="packed" heights="120">
קובץ:1951 Packard 200 Deluxe 4-door Sedan 2401-2462, front left (Hershey 2019).jpg | "פקארד 200" דה-לוקס, שנת 1951
קובץ:1952 Packard 200 (21382402326).jpg | "פקארד 200", שנת 1952
קובץ: Packard 200 Deluxe Touring Sedan (1951).JPG| "פקארד 200" דה-לוקס, שנת 1951
קובץ:Photo from Chowmahalla Palace Hyderabad 155609.jpg | "פקארד 200"
קובץ:Packard 250 Convertible 1951.jpg | "פקארד 250", שנת 1951 - קבריולה
קובץ: | "פקארד 200"
קובץ:1951 Packard 200 police car (31375844820).jpg | "פקארד 200", שנת 1951 - ניידת משטרה
</gallery>

==ראו גם==
* פקארד צילינדר יחיד
* פקארד 110
* פקארד 180
* פקארד 300
* פקארד פסיפיק
* פקארד קאריביים

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1951
קטגוריה:מכוניות אמריקאיות
200
חגי בן גד

חַגִּי הוא דמות מקראית, בנו השני של גד ונכדם של יעקב ושל זלפה שפחת לאה. לחגי היו שישה אחים: צפיון, שוני, אצבון, ערי, ארודי ואראלי.<ref></ref> למשפחתו של חגי קראו משפחת החגי.<ref name=":1"></ref><ref name=":0">ראו אנציקלופדיה מקראית כרך ג</ref>

== שמו ==
השם חגי (או חגיב) שכיח במכתבי יב ואף ידוע בחותמות עבריות וטביעות על גבי שנמצאו בארץ ישראל, וכן הוא ידוע גם מדרום ערבית ומפיניקית. ככל הנראה, השם חגי הוא קיצור של שם תאופורי, כגון השם חגיה או חגאל.<ref name=":0" />

== במדרשים ובחז"ל ==
דעת מקרא כותב שחגי נקרא כך משום שנולד בחג ומועד.<ref name=":2">דעת מקרא, בראשית מו טז</ref>

בספר הישר מסופר שאמו של חגי נקראה עוצית, והיא הייתה אשתו של גד.<ref></ref>

בספר היובלים חגי נקרא "אגתי".

מדרש שכל טוב מסביר שחגי נקרא בשם זה מפני שהיה מפחיד כל הנלחמים נגדו, כמו שנאמר בישעיהו , כלומר גורם לפחד ולזעזועים.

== הערות שוליים ==

קטגוריה:שבט גד
קטגוריה:יורדי מצרים
פרידריך אוגוסט פון קולבאך

פרידריך אוגוסט פון קולבאך (בגרמנית: Friedrich August von Kaulbach; 2 ביוני 1850 – 26 בינואר 1920) היה צייר גרמני. הוא היה בנו של צייר ההיסטוריה פרידריך קולבאך ומפורסם בזכות דיוקנאותיו הדקורטיביים והנלהבים של החברה הנשית בעיקר בסגנון הצרפתי של המאה ה -19.<ref></ref>

== ביוגרפיה ==
פרידריך אוגוסט פון קולבאך למד בבית הספר המלכותי לאמנויות יישומיות בנירנברג (אצל אוגוסט פון קרלינג וקרל ראופ) ולאחר מכן אצל אביו פרידריך קולבאך. בשנת 1871 עבר למינכן. הוא התאמן בציור באקדמיה במינכן עם וילהלם פון דיץ והפך שם למורה לציור בעצמו בשנת 1883.

יחד עם פרנץ פון לנבאך ופרנץ פון שטוק, הוא היה אחד מחשובי הציירים במינכן והפך לאחד מציירי הדיוקנאות הגרמניים שהרוויחו טוב. הדיוקנאות שלו היו בעיקר מוזמנות, ומתארות כמעט אך ורק את חברי המעגל החברתי הגרמני והאמריקאי הגבוהים ביותר. בתמונתו ״קרנבל הילדים״, המציג את חמשת ילדי משפחת פרינגסהיים, מראה את קטיה מאן (שמאל קיצוני) כילדה. לתומאס מאן הייתה רפרודוקציה של התמונה תלויה בחדרו הרבה לפני שפגש את אשתו לעתיד.

הוא שהה זמן מסוים בפריז. בשנת 1886 מונה למנהל האקדמיה במינכן. הוא היה גם חבר באקדמיה לאמנויות בברלין. בתו האחת הייתה נשואה לפסל טוני שטדלר, בתו מתילדה התחתנה עם הצייר מקס בקמן בשנת 1925.

בשנת 1929 אלמנתו של קולבאך הוציאה את אוסף האמנות שלו למכירה פומבית על ידי הסניף במינכן של סוחר האמנות הנודע הוגו הלבינג בווילה קולבאך במינכן. אוגוסט ליבמן המאייר כתב את הקדמה לקטלוג המכירות הפומביות.

בין אחיו נמנים הצייר זיגמונד קולבאך (1854-1894), ואחיו למחצה הצייר אנטון קולבאך.

בשנת 1893 בנה הצייר את וילת קולבאך באולשטאדט, בבוואריה עילית, ששימשה אותו כמעון קיץ שני עד מותו. המקום הפך למוזיאון מאז יולי 1997, המציג כ -30 ציורים ו -25 רישומים מאת קולבאך. חדר הסטודיו וחדר הלימוד נגישים ונשמרים במצבם המקורי.

קולבאך תיעד את העולם האמנותי של תקופתו עם מספר רב של רישומים. הוא מצא מוטיבים בולטים במיוחד בקרב חברי קבוצת האמנים אלוטריה, שהוקמה על ידי פרנץ פון לנבאך ככוח נגד אמנים "מבוססים" במינכן. פרנץ פון לנבאך עצמו התמסד במהרה.

== גלריה ==
<gallery mode="packed" heights="180">
File:Friedrich August Kaulbach - Kinderkarneval 1888.jpg|קרנבל הילדים

File:Familienfest nach Kaulbach.jpg|חגיגה משפחתית

File:Kaulbach Germania 1914.jpeg|גרמניה

File:Friedrich August von Kaulbach - In Arcadia.jpg|בארקדיה

File:Alexandra Iosifovna by F.A. Kaulbach.jpg|אלכסנדרה איזיפובנה

File:Friedrich August von Kaulbach - Porträt der Familie des Künstlers, c. 1907.jpg|משפחת הצייר

File:Friedrich August von Kaulbach - A portrait of a young woman in profile with a red hat.jpg|דיוקן עם כובע

 
</gallery>
== קישורים חיצוניים ==

== הערות שוליים ==

 

קטגוריה:ציירים גרמנים
קטגוריה:גרמנים שנולדו ב-1850
קטגוריה:גרמנים שנפטרו ב-1920
יורם אמיר

יורם אמיר (2 באוגוסט 1963, ירושלים – 4 במרץ 2019) היה אמן, צלם ואקטיביסט ישראלי, מייסד גלריה שודדי י-ם ומוזיאון קומה ומגדל בירושלים.

== ביוגרפיה ==
יורם אמיר נולד וגדל בירושלים, ולאחר שירותו הצבאי עבד בחנות צילום בשוק מחנה יהודה, ובהמשך פתח סטודיו עצמאי. בין השנים 1997–1999 שימש כיו"ר ועד סוחרי השוק, ובתקופה זו החל בדרכו האמנותית והאקטיביסטית. מפעולות המפורסמות שבבניית גשר המיתרים עלה למנוף ואיים לקפוץ במחאה על הקמתו. הופיע במגוון כתבות וסרטים, כולל הסרט "חלון לירושלים" בהפקת המועצה לשימור אתרים ושירות הסרטים הישראלי ובבימויה של עפרה שראל-קורן.

יצירותיו כוללות תערוכות שהוצגו ברחבי ירושלים, ועבודותיו הוצגו בגלריה במתחם התחנה הראשונה ובמקומות נוספים, חלונות ששימר מוצגות במלון וולדורף אסטוריה ירושלים, ועוד.

בין היתר הקים את מוזיאון קומה ומגדל בירושלים, את מחתרת הבושה
ואת גלריה שודדי י-ם שפעלה ברחוב יפו במרכז העיר. במוזיאון הוצגו חלונות ממבנים ותקופות שונות, וכן עבודות העוסקות באדריכלות ובמרחב הציבורי בירושלים, והאירועים במקום כללו תערוכות, מופעים, תוכניות רזידנסי, השקות ספרים ומסיבות.

בשנת 2007 יזם את "פסטיבל ללא-חשמל" יחד עם קבוצת אמנים, יזמים ובעלי עסקים ברחוב נסים בכר, כתגובה לפסטיבלי האורות והראווה שיזמה העירייה.

יצירתו האחרונה בשנת 2019 הוקמה בגן המנורה שבמרכז העיר ירושלים, וכלל ארמון המורכב חלונות שאסף לאורך השנים, ועלה כחלק מפסטיבל מקודשת ובשיתוף עיריית ירושלים וחברת עדן.

== תערוכות ==

* נסיכה אדומה או זונה אקולוגית: סיפרה של עגבנייה (2003, עין כרם)
* תודה רבה לך כבוד ראש העיר (תערוכת זבל) (2006, בית צ'רצ'יל)
* מהורדוס עד אולמרט (2007)
* אין עוד מלבדולר
* הביאנלה לאחריטטורה (2010, שוקניון, רחוב אגריפס)
* הכי קטנה במזרח התיכון (2018)
* חלונו האחרון של המלך ג'ורג' (2018)
* חלונות מתגשמים (2019)

=== גלריה ===
<gallery>
קובץ:יורם אמיר.jpg|יורם אמיר בגלריה שודדים י-ם
קובץ:במוזיאון קומה ומגדל בירושלים.jpg|מוזיאון קומה ומגדל בירושלים
קובץ:מוזיאון קומה ומגדל בירושלים.jpg|מוזיאון קומה ומגדל, רחוב יפו 93, ירושלים
</gallery>

== קישורים חיצוניים ==

* [https://www.facebook.com/מוזיאון-קומה-ומגדל-בירושלים-508384429359421/ מוזיאון קומה ומגדל בירושלים] ברשת החברתית פייסבוק
* 
* 
* נועם כוזר, [https://www.erev-rav.com/archives/49610 אמן, אקטיביסט, נביא], באתר ערב רב (מגזין אמנות), 11 במרץ 2019
* [https://www.youtube.com/channel/UCUTTx8V3p-4FVEJoBLzRVig ערוץ היוטיוב של יורם אמיר]

==הערות שוליים==

קטגוריה:צלמים ישראלים
קטגוריה:צלמי רחוב
קטגוריה:פעילים חברתיים ישראלים
קטגוריה:מחאה בישראל
קטגוריה:אמני גרפיטי ישראלים
קטגוריה:אמנים ישראלים
קטגוריה:תרבות רחוב
קטגוריה:יהודים הקבורים בהר המנוחות
קטגוריה:ישראלים שנולדו ב-1963
קטגוריה:ישראלים שנפטרו ב-2019
ציד המכשפות הסקוטי הגדול של 1597

נשים חשודות בכישוף כורעות לפני [[ג'יימס השישי כשאדם אחר מכה אותן, איור מתוך הספר "Daemonologie" שכתב המלך|222x222 פיקסלים]]
ציד המכשפות הסקוטי הגדול של שנת 1597 היה סדרה של משפטי מכשפות, שהתרחשו ברחבי סקוטלנד ממרץ עד אוקטובר 1597. לכל הפחות 400 אנשים הועמדו למשפט באשמת כישוף וצורות רבות של שטניות במהלך ציד המכשפות. המספר המדויק של ההוצאות להורג לא ידוע, אבל משערים שהיו בסביבות 200. ציד המכשפות הסקוטי הגדול של שנת 1597 היה השני מתוך חמש צידי⁻מכשפות בהיסטוריה של סקוטלנד, האחרים הם ציד המכשפות הסקוטי הגדול של 1590–1591, ציד המכשפות הסקוטי הגדול של 1628–1631, ציד המכשפות הסקוטי הגדול של 1649–1650 וציד המכשפות הסקוטי הגדול של 1661–1662.

== היסטוריה ==
ציד המכשפות הסקוטי הגדול של שנת 1597 הוא הפחות מתועד בין חמשת צידי-המכשפות האחרים. כמו אלה האחרונים, היא נערכה על ידי בתי משפט מקומיים בפיקוח ועדות מלכותיות, אך בניגוד לאחרים, היא לא תועדה על ידי הרשויות המרכזיות, ורוב הרשומות המקומיות נאבדו. לא ידוע מה היה המניע לציד המכשפות של 1597, אבל באותה תקופה סקוטלנד חוותה סכסוך פוליטי בין המלוכה לכנסייה הפרסביטריאנית, כמו גם מגפה ורעב המוני. במשפט מכשפות שהתקיים באדינבורו בשנת 1596, כריסטיאן סטיוארט הואשם בכך שכישף את פטריק רוטבן למוות, מקרה בו המלך התעניין באופן אישי. זו הייתה גם אותה שנה שבה המלך ג'יימס השישי פרסם את ספרו על כישוף "Daemonologie".

ביולי 1597, ג'יימס השישי בילה 9 ימים בסנט אנדרוז בחקירת מטיפים באוניברסיטה ומשתתפים במשפטי המכשפות. נאמר היה שיש מספר גדול של מכשפות מכמה סוגים (מעמדות חברתיים) שהתמסרו לשטן וסומנו כמכשפות. סר רוברט ביוס שמע כי המשפטים פורסמו. באוגוסט ביוס שמע שהמכשפה מקולמה אנדרסון ואחרים ניסו להטביע את המלך בדונדי בעזרת כישוף ואחרים ניסו להרוג את הנסיך הנרי.

נראה כי המקרים הראשונים שנרשמו התרחשו בסליינס מצפון לאברדין במרץ 1597, שם ביקשו הרשויות המקומיות אישור להוציא להורג מכשפות. לאחר מכן נערך משפט מכשפות גדול באברדין נגד ג'נט וויארט ושותפיה. נטען כי וויארט השתמשה בכישוף כדי לגרום לקורבן אחד לרעוד ולהזיע, כישפה קורבנות אחרים למוות או כמעט למוות, העלתה סערות באמצעות השלכת גחלים חיות, השתמשה ב"חתולי סיוטים" כדי לגרום לחלומות רעים, וניתקה גופה שהייתה תלויה על הגרדום. היא הוצאה להורג בשריפה יחד עם "מכשפה" אחרת.

מספר ועדות מלכותיות נשלחו לחקור כישוף באזורים רבים במדינה. נראה כי ציד המכשפות היה הכי נפוץ בפייף, בפרתשיר, בגלאזגו, בסטירלינגשיר ובמיוחד באברדינשייר, וכולם בין 4 במרץ לאוקטובר.

המקרה הידוע ביותר היה המקרה של מרגרט אייקן, המכונה המכשפה הגדולה מבלוואריי. ככל הנראה היא נעצרה בפייף באפריל 1597. לאחר שהודתה באשמה תוך עינויים, היא הציעה לעזור לנציבות בזיהוי מכשפות בכל חלקי הארץ בתמורה לחייה. כתוצאה מכך, במהלך ארבעה חודשים ביקרה ועדת אייקן בכמה אזורים בסקוטלנד ואנשים רבים נעצרו, הועמדו לדין והוצאו להורג לאחר שצוינו כמכשפות על ידה. בסופו של דבר אייקן נפסלה לשמש כעדה לאחר שהכריזה על אנשים כזכאים אף על פי שאמרה קודם לכן שראתה אותה עוסקים בכישוף. ב-1 באוגוסט היא נעצרה, וב־12 באוגוסט הורו לוועדות להקפיא את המשפט עד שניתן יהיה לבדוק טוב יותר את הטענות. נראה כי פחות עונשי מוות נפסקו לאחר מכן, ובאוקטובר נראה כי ציד המכשפות הופסק.

== ראו גם ==
* ציד מכשפות
* משפטי המכשפות של איי התעלה
* משפטי הכישוף בבמברג

== לקריאה נוספת ==
* 

קטגוריה:ציד מכשפות
קטגוריה:סקוטלנד: היסטוריה
קטגוריה:1597
הרמן פרל

הרמן פרל (בגרמנית: Hermann Prell; 29 באפריל 1854 – 18 במאי 1922) היה פסל גרמני, צייר היסטורי ומונומנטלי ופרופסור באקדמיה לאמנויות יפות דרזדן.<ref>. Prell, Hermann. In: Wer Ist’s. 8. Auflage. H. A. Ludwig Degener, Leipzig 1922, S. 1205</ref>

== קורות חייו ==
פרל היה בנם של סוחר המשי והמתרגם אדוארד פרל-ארקנס (1814–1898) ואשתו (לבית קרופ). מכיוון שהאב התנגד לרצונו של הבן להיות צייר, פרל ניסה לשנות את דעתו בבקשת עצת מומחה. לשם כך הוא שלח טיוטת ציור לווילהלם פון קולבאך, המומחה לאמנות המוביל באותה עת, וביקש ממנו להעריך אם יש לו מספיק כישרון למקצוע זה.

האחרון כתב תשובה מפורטת לאב, כך שנעתר לבקשת בנו.<ref>Ludwig Pietsch: Hermann Prell. In: Die Kunst unserer Zeit; eine Chronik des modernen Kunstlebens. F. Hanfstaengl, München 1892, S. 41–60 (Textarchiv – Internet Archive</ref> לכן פרל עזב את בית הספר והחל ללמוד באקדמיה לאמנות בדרזדן בהנהגת תיאודור גרוס בגיל 16, לפני שעבר לקרל גוסוב באקדמיה בברלין בשנת 1876. ארנולד בוקלין, וגם מקס קלינגר, שהיו כמעט באותו גיל, היו המודל לחיקוי שלו.

בין 1879 ל-1881 הוא שהה ברומא ואז חזר לברלין. לאחר שלמד באקדמיה לאמנות בברלין, הוא מונה לפרופסור באקדמיה לאמנות בדרזדן בשנת 1892. ב-1893 או 1894 הוא קיבל מדליית זהב גדולה בתערוכת האמנות הגדולה בברלין. כמו כן הוענק לו תואר אצילות.

ב-1 בנובמבר 1886 הוא התחתן עם הציירת סופי שטמר.<ref>Ulrich Schulte-Wülwer: Kieler Künstler. Band 2: Kunstleben in der Kaiserzeit 1871–1918. Boyens, Heide 2016, , S. 221.</ref>

פרל פרש לגמלאות בשנת 1914.

משנת 1897, הסטודיו והדירה שלו היו ממוקמים בווילה על גדות האלבה עד שנת 1902. בנו היה הזואולוג היינריך פרל (1888–1962). אחיו היה צייר הנוף ולטר פרל (1857–1936).

החשיבות העיקרית של פרל נעוצה בתחום הציור המונומנטלי, שכן תחושת האפקט הדקורטיבי המפונפן שלו, פרסם אותו במיוחד. בהתבסס על מחקרים, הסתמך פרל על סגנון אידיאלי המבוסס על צורות הרנסאנס, שכיוונו להשפעה נטורליסטית. בהרכב הכללי של ציוריו השתדל פרל להתעלם מהמחסום בסגנון הבארוק ולתת למבקר את התחושה של מרחב דרך פתחים פיקטיביים.

בפברואר 1945 נשרפו רבים מציוריו בבניין משרד החוץ בברלין, כמו גם תיאוריו מהמיתולוגיה היוונית בחדר המדרגות של האלברטינום ובאולם הנשפים של העירייה החדשה במהלך הפצצות האוויריות על דרזדן.

== גלריה ==
<gallery mode=packed heights=180>
File:Prell Hermann - Landschaft bei Sestri Levante.jpg
File:Prell Hermann - Küste bei Sestri Levante.jpg
File:Dresden, Albertinum, Hermann Prell, Baumstudie - Villa Borghese.JPG
File:Hermann Prell - Judas Iscariot bribed by the pharisees.jpg
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:פסלים גרמנים
קטגוריה:גרמנים שנולדו ב-1854
קטגוריה:גרמנים שנפטרו ב-1922
יחידת קדם - 101

יחידת "קדם – 101" הייתה יחידה מהגדוד הראשון של הנח"ל. פעלה ללא שם משנת 1950 עד 1953. עיקר פעילותה במתארי פשיטה ומארב מעבר לקווי האויב הירדני והמצרי. מפקד היחידה היה דב רובין. פעלה לפני ה-101 במשימות דומות. היחידה ביצעה עשרות רבות של פעולות שלא פורסמו (להוציא בודדות שפורסמו בעיתונות מעת לעת), אי הפרסום היה בהנחיית ראש הממשלה דוד בן-גוריון במטרה להתנער מפעולות היחידה ולא לקחת אחריות מדינית.<ref></ref>

== היסטוריה ==
ירדן וישראל הבינו שקווי שביתת האש הסופיים יקבעו בשטח ולא רק במפות. הירדנים ניסו לשרטט את קו הגבול החדש על ידי שליחת עדרי צאן ורועים לשטח ישראל. משימת היחידה הייתה לעצור את הפעילות הזו במניעת כניסת העדרים, ובגירוש אזרחי אויב\מרגלים שניסו לחצות את הגבול לישראל בחסות צבא ירדן.

היה חשוב לישראל שביצוע הפעולות ייצרו הרתעה בצד השני מבלי שהמדינה תאלץ לקחת אחריות על הפרת הסכמי הפסקת האש. תפיסת העולם השתנתה בעת הקמת יחידת ה 101, ומרבית הפעולות קיבלו פרסום כאשר התפיסה החדשה גרסה שהרתעה תושג מפרסום האירועים.

היחידה פעלה במארבים ליליים לעצירת המסתננים. לימים מאפייני הפעילות שוכללו על ידי יחידה 101.

== הוקרה שלא הייתה ==
ה-101 שזכתה לפרסום רב, בין היתר מהסיבה שחלק מחייליה ומפקדיה ההתקדמו לתפקידים בכירים בצבא ובמערכת הפוליטית.

חלקה של יחידת הנח"ל על-אף עשרות פעולות שביצעה הן במארבים, והן בפשיטות, חלקן לטווחים ארוכים, גומדו מול עשייתה של יחידת ה101 ולא סופרו עד הוצאת ספרו של מרדכי רוטנברג על היחידה.

== לקריאה נוספת ==
* מרדכי רוטנברג, גדעון קלופשטוק, יחידת קדם 101 וחידת פעולות התגמול, הוצאת ראובן מס 2020

== הערות שוליים ==

קדם - 101
קדם - 101
קדם - 101
קטגוריה:פעולות התגמול